**Jegyzőkönyv**

Készült: 2021. január ......-én a Pápakovácsi Közös Önkormányzati Hivatalban

8595 Kup, Fő u. 76. szám alatt Kup Község Roma Nemzetiségi Önkormányzatának (PIR 777337) maradvány korrekciójáról.

Jelen vannak: Kissné Szántó Mária jegyző

Sárközi Tibor elnök

Horváth Károly pénzügyi előadó

A Magyar Közlöny 2020. évi 292. számában kihirdetésre került az államháztartás számviteléről szóló 4/2013. (I. 11.) Korm. rendelet és a Beruházás Előkészítési Alap felhasználásáról szóló 233/2018. (XII. 6.) Korm. rendelet módosításáról szóló 678/2020. (XII. 28.) Korm. rendelet, melynek 8.§-a alapján lehetőség nyílik az elfogadott 2019. évi költségvetési maradvány korrekciójára. A maradvány korrekcióról jegyzőkönyvet kell készíteni, melyről az irányítószervet, a képviselőtestületet legkésőbb 2021. január 31-ig tájékoztatni kell.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdése alapján vészhelyzetben a települési önkormányzat képviselő-testületének feladat- és hatáskörét hatáskörét jelenleg a nemzetiségi önkormányzatok esetében az elnök gyakorolja figyelemmel a nemzetiségek jogairül szóló 2011.évi CLXXIX.tv.153.§. (1) bekezdésében foglaltakkal, aki jelen esetben dönt ezen maradvány jóváhagyásáról.

Az államháztartás számviteléről szóló 4/2013. (I. 11.) Korm. rendelet 17. melléklet 4. pont d.) pontja alapján levezetett korrigált maradvány összege viszonyítva a 2019. évi beszámoló 07/A űrlap 15. sorában szereplő, - a zárszámadási rendelettel elfogadott- maradvány összegéhez, a korrekció összege: **- 647,- Ft** azaz **mínusz hatszáznegyvenhét** forint.

A maradvány összege a korrekció elvégzését követően: **786.413,- Ft**, mely megegyezik a 2020. évi 12. havi időközi költségvetési jelentés 07/K űrlapján kimutatott korrigált maradvány összegével.

A korrigált maradványt a könyvelésben is rendezni kell a 38/2013. (IX.19.) NGM rendelet 1. melléklet XII. Gazdasági események elszámolásai fejezet szerint, valamint átvezetni az Áht. 34.§ (4) bekezdése szerint a 2020. évi költségvetési rendelet módosításába.

A jegyzőkönyv mellékletét képezi a 2020. évi 12. havi időközi költségvetési jelentés 07/K űrlapja.

Kmft.

Kissné Szántó Mária Sárközi Tibor Horváth Károly

jegyző elnök pénzügyes